Document ID: /roh_data/filtered/fineweb-2-filterrobots_roh.jsonl.gz/22529

La milissa terroristica Stadi Islamic haja manà intenziunadamain civilists ord il conturn a Mossul. Là sajan quels vegnids duvrads sco scuts umans. Latiers hajan ils extremists mazzà nundumbraivlas persunas che hajan empruvà da fugir.
Rinfatschas envers armadas
Sper rinfatschas envers il Stadi Islamic fa Amnesty International er renfatschas a las forzas d'armadas iracaisas ed a la coaliziun manada dals Americans. Quels duain avair duvrà armas nunprecisas en ina regiun ferm populada e mazzà millis da civilists. L’organisaziun per dretgs umans pretenda ch’i dettia chastitgs per quels ch’èn responsabels per tals crims.
RR novitads 06:00